laion/Wikipedia-Exotic huggingface dataset:
יחסי דרום אפריקה – נפאל

יחסי דרום אפריקה–נפאל הם היחסים הדיפלומטיים בין רפובליקת דרום אפריקה לבין הרפובליקה הפדרלית הדמוקרטית של נפאל. דרום אפריקה ונפאל כוננו יחסים דיפלומטיים ב-28 ביולי 1994. הם כוננו זמן קצר לאחר התפרקות משטר האפרטהייד של דרום אפריקה ועלייתו של נלסון מנדלה לשלטון במאי 1994. מאז, היחסים בין שתי המדינות משגשגים, ומתקיימים ביניהן שיתופי פעולה מגוונים. שתי המדינות הן חברות פעילות בפורום המדינות הבלתי-מזדהות. נפאל השתתפה בפורום המדינות הבלתי-מזדהות שנערך בשנת 1998, בדרבן, דרום אפריקה. בחודש אוגוסט 2002 נוכחו נפאלים בפגישה בדרום אפריקה. בשנת 2013 נערך ביקור נוסף של נפאלים בדרום אפריקה. דרום אפריקה שלחה סיוע הומניטרי לנפאל לאחר רעידת האדמה שהתרחשה בה ב-25 באפריל 2015. באוגוסט באותה השנה נערך הביקור רם הדרג הראשון של דרום אפריקאים בנפאל. דרום אפריקה אינה מיוצגת בנפאל בדרג השגרירות. דרום אפריקה מיוצגת בנפאל בדרג הקונסולרי באמצעות קונסוליה רשמית שהיא מחזיקה בקטמנדו, בירת המדינה. נפאל מיוצגת בדרום אפריקה בדרג השגרירות באמצעות קונסוליה רשמית שהיא מחזיקה בפרטוריה, אחת משלושת בירות המדינה והבירה האדמיניסטרטיבית. NEPAL-SOUTH AFRICA RELATIONS, אתר משרד החוץ הנפאלי CONSULATE OF SOUTH AFRICA IN KATHMANDU, NEPAL EMBASSY OF NEPAL IN PRETORIA, SOUTH AFRICA ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
NGC 3738

NGC 3738 היא גלקסיה לא סדורה ננסית בקבוצת הכוכבים הדובה הגדולה, הנמצאת במרחק של כ-13.3 מיליון שנות אור ממערכת השמש בין קבוצת M94 ובין קבוצת M81, כך שלא ברור אם היא שייכת לאחת משתי הקבוצות. לגלקסיה בהירות מדרגה סביב 12 והיא התגלתה ב-14 באפריל 1789 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1802 תחת הציון II.783, ותיאר אותה כבהירה למדי, גדולה למדי ועם מרכז בהיר. בנו, ג'ון הרשל, צפה בה גם כן והכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון GC 2454 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 3738, כשהיא מתוארת בדיוק כפי שתוארה על ידי ויליאם הרשל. הגלקסיה נמצאת כ-2.8 מעלות ממערב-צפון-מערב לכוכב פקדא וכ-5.1 מעלות ממזרח-דרום-מזרח לכוכב מראק. כ-3 מעלות ממערב לה נמצאת ערפילית הינשוף (M97), שנמצאת בתוך שביל החלב, כ-3.7 מעלות ממערב-צפון-מערב לה נמצאת M108 וכ-3.4 מעלות ממזרח-דרום-מזרח לה נמצאת M109, שתיהן גלקסיות מוט ספירליות שנמצאות במרחק גדול לפחות פי שלושה ממרחקה של NGC 3738 משביל החלב ואינן קשורות אליה. M94, שבמרכז קבוצת M94, נמצאת במרחק זוויתי של כ-18.5 מעלות מדרום-מזרח ל-NGC 3738 וזוג הגלקסיות M81 ו-M82, שבמרכז קבוצת M81 נמצאות במרחק זוויתי של כ-18.5 מעלות מצפון-מערב לה. מכיוון שכולן נמצאות במרחק דומה משביל החלב, שנע בין 12 מיליון ל-16 מיליון שנות אור, נראה ש-NGC 3738 נמצאת במרחק דומה של כ-4.2 מיליון שנות אור ממרכזי שתי הקבוצות, כך שלא ברור למי משתיהן היא שייכת, או אם היא בכלל שייכת לאחת מהן. אורכה הזוויתי של NGC 3738 הוא כ-2.5 דקות קשת, שממרחקה שקול לקוטר של כמעט 10,000 שנות אור, פחות מעשירית הקוטר של שביל החלב. מסתה מוערכת בכ-‎109‎ מסות שמש, פחות מ-2 אלפיות מהמסה של שביל החלב, כאשר כמחציתה, כ-‎5.3×108‎ מסות שמש, היא מסת הכוכבים שבגלקסיה וכ-‎1.5×108‎ מסות שמש או כ-15% ממנה היא מסת הגז החופשי שבה. שאר המסה של הגלקסיה, המהווה כשליש מהמסה הכוללת, היא של חומר אפל שטיבו אינו ידוע. בגלקסיה מתרחשת יצירה של כוכבים חדשים בקצב גבוה יחסית והיא מכילה צבירים גדולים של כוכבים מסיביים וחמים, שפולטים קרינה על-סגולה ומייננים את הגז שסביבם. מדיה וקבצים בנושא NGC 3738 בוויקישיתוף NGC 3738, בבסיס הנתונים SIMBAD לגרמי שמיים אסטרונומיים SIMBAD: NGC 3738 NED: NGC 3738 I. D. Karachentsev, V. E. Karachentseva, W. K. Huchtmeier & D. I. Makarov: A Catalog of Neighboring Galaxies, The Astronomical Journal, Vol. 127, No. 4. p. 2054 (2004) W. Herschel: Catalogue of 500 new neb nebulous stars, planetary nebula:, and clusters of stars; with remarks on the construction of the heavens, Philosophical Transactions of the Royal Society of London, vol. 92, p. 507 (1802) J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p 108 (1888) M. L. McCall, O. Vaduvescu, F. Pozo Nunez, A. Barr Dominguez, R. Fingerhut, E. Unda-Sanzana, B. Li & M. Albrecht: Fundamentals of the dwarf fundamental plane, Astronomy & Astrophysics, Vol. 540, id. A49, p. 14 (1012) NASA: NGC 3738: Hubble sees violent star formation episodes in dwarf galaxies, 29.10.2012
Safeguards Transporter

Safeguards Transporter (קרויה: SGT) היא משאית מסוג סמי-טריילר אשר פותחה ועוצבה בארצות הברית על ידי "מעבדות לאומיות סנדיה" Sandia National Laboratories (אנ') באמצעות יצרנית המשאיות Peterbilt (אנ'), עבור "המינהל לביטחון גרעיני לאומי" National Nuclear Security Administration (אנ') (NNSA) הכפופה למחלקת האנרגיה של ארצות הברית. מטרת פיתוח דגם ה-"Safeguards Transporter" הוא להוביל בבטחה נשק גרעיני. משאיות מסוג ה-"SGT" מוגדרות כ-"Safe Secure Trailers (SST)". לבסיס שלדת הרכב של דגם ה-"Safeguards Transporter" הורכבו 18 צמיגים. בעוד שמספר של מובילים אמצעי הגנה לא פורסם, בשנת 2006 הכריזה "NNSA" שמטרתה להגדיל את הצי ל-37 יחידות. בדגם ה-"Safeguards Transporter" קבינה כפולה, להסעת מספר מאבטחים. בזמן נסיעה הדגם מלווה במספר רכבי ביטחון. מדיה וקבצים בנושא Safeguards Transporter בוויקישיתוף Safeguards Transporter, סרטון באתר יוטיוב דגם "Safeguards Transporter" sandia.gov/LabNews/LN02-25-00/tractor_story "המינהל לביטחון גרעיני לאומי" National Nuclear Security Administration אתר energy.gov/nnsa/articles/nnsa-awards-sandia-national-laboratories-management-operating "National Nuclear Security Administration" web.archive.org/web "National Nuclear Security Administration" היא סוכנות אוטונומית בחלקה (באנגלית:semi-autonomous affiliate agency) משאיות "Safeguards Transporter" sandia.gov/news/publications/lab_accomplishments/articles/2015/nuclear-weapon-security דגם "Safeguards Transporter" wired.com/2009/09/nuclear-transport-trucks-revealed [https://web.archive.org/web/20161220075534/https://www.whitehouse.gov/sites/default/files/omb/assets/OMB/expectmore/detail/10002134.2004.html משאיות "Safeguards Transporter"] web.archive.org/web דגם "Safeguards Transporter" energy.gov/nnsa/office-secure-transportation
שממית עצים

שממית עצים (שם מדעי: Mediodactylus orientalis) היא שממית בינונית, אורכה עד 11 ס"מ (הזכר קטן במעט מהנקבה). צבעה של שממית העצים אפור-שחרחר ועל גבה פסים שחורים הנמשכים אחורנית (בצורת V), אשר נותנים לה יכולת הסוואה טובה ומשווים אותה לחלק מקליפת העץ. טפריה החזקים מאפשרים לה אחיזה חזקה על העצים. זנבה משונן, וכחלק ממשפחת השממיתיים גם היא יכולה לנתק את זנבה בשעת מצוקה. מוצאה של שממית זו מאירופה, וכאן היא מגיעה לגבול התפשטותה הדרומי (נפוצה מאוד בחורש הישראלי). שוכנת בסביבות עצים, על עצים ומתחת לקליפות העץ. מטילה כשתי ביצים באדמה, או מחדירה אותן בסדקי קליפות עצים, פעמיים או שלוש פעמים בשנה. פעילה בשעות הערב, ובמשך היום היא יוצאת ממחבואה להתחמם בשמש (וגם אז קשה לגלותה עקב הסוואתה הטובה). ניזונה בעיקר מחרקים, עכבישים ופרוקי-רגליים קטנים אחרים המצויים על קליפת העץ ותחתיה. בחודשים מאי-אוגוסט הנקבה מטילה 1-2 ביצים מתחת לקליפת עץ, מתחת לאבנים וגם בקרקע. הנקבה מטילה פעם אחת או פעמיים בעונה. הצעירים בוקעים כעבור חודשיים. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 56-57 מדיה וקבצים בנושא שממית עצים בוויקישיתוף שממית עצים, באתר ITIS (באנגלית) שממית עצים, באתר NCBI (באנגלית) שממית עצים, באתר GBIF (באנגלית) שממית עצים באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
ירן קמפהוס

ירן קאמפוייס (בגרמנית: Jörn Kamphuis; נולד ב-1 בדצמבר 1987) הוא דוגמן ומנחה טלוויזיה גרמני, זוכה מיסטר גרמניה לשנת 2012.. קאמפוייס נולד במדינת סקסוניה התחתונה ובנעוריו עבד בחברת מדיה בעירו. בשנת 2008 עבר לברלין על מנת ללמוד כלכלת ספורט באוניברסיטת פוטסדאם. ב-2011 סיים את לימודיו והחל לשמש כמתרגל במרכז לחדשנות ניהולית ויזמות של האוניברסיטה, באותה שנה גם החל לדגמן, ולשחק בקומדיה הרומנטית "I Phone You" בהפקה גרמנית-סינית משותפת. ב-2013 הופיע במותחן הפסיכולוגי "Die Frau von früher". בנוסף הנחה בטלוויזיה את שעשועון הילדים "KIKA LIVE Party Check". מדיה וקבצים בנושא ירן קמפהוס בוויקישיתוף אתר האינטרנט הרשמי של ירן קמפהוס ירן קמפהוס, ברשת החברתית פייסבוק ירן קמפהוס, ברשת החברתית LinkedIn [1] [2] Germany, Stuttgarter Nachrichten, Stuttgart,. "Schönster Mann im Land: Jörn Kamphuis aus Berlin ist der Mister Germany 2013". stuttgarter-nachrichten.de (בגרמנית). נבדק ב-2018-11-14.{{cite news}}: תחזוקה - ציטוט: extra punctuation (link) "Jörn Kamphuis - Entrepreneurship Summit". Entrepreneurship Summit (בגרמנית). נבדק ב-2018-11-14.(הקישור אינו פעיל)
קטלן עב-צבתות

קַטְלָן עַב-צְבָתוֹת או קטלן עב-זנב (שם מדעי: Androctonus crassicauda; משמעות שמו באה מפאת זנבו העבה במיוחד) הוא מין של עקרב. גודלו מגיע לכדי 10 סנטימטרים, וצבעו נע בין גוני השחור, דרך החום הכהה. ההבדל בינו לבין הקטלן הדו גוני הוא בעיקר אורך ועובי הצבתות - לקטלן עב הזנב צבתות עבות וקצרות יותר, בעוד שאצל הקטלן הדו גוני הן ארוכות ודקות יותר. צבתות הקטלן עב-הזנב רחבות במקצת מרוחב היד. הקטלן עב הזנב מתגורר בעיקר מתחת לסלעים כבדים ואבנים גדולות - בסביבת אדמה תחוחה. כמו כן הוא נמצא לעיתים במחילותיהם של מכרסמים (המתעלמים לגמרי מנוכחותו), במערות, בחורבות וכו'. לעיתים ניתן למוצאו משוטט בחולות שפת הים. קטלן עב-זנב נחשב לקטלני, בניגוד לדעה הרווחת שרק העקצן הצהוב מסוכן, וארסם מסוכן כמעט באותה המידה [דרוש מקור]. בארץ היו מקרי מוות בעבר כתוצאה מעקיצתו [דרוש מקור]. הקטלן נפוץ בישראל מהחרמון והגולן ועד לערבה הדרומית ולאילת. הקטלן ניתן לזיהוי ודאי על ידי הסתכלות בזנבו - הזנב עבה מאוד ביחס לעקרבים אחרים, וישנן מגרעות בצורת קילוף בשניים מפרקי זנבו (השני והשלישי, מכיוון העוקץ), מאפיין שלא קיים בשחרן יהודה, שגם קטן ממנו, וגם זנבו אינו עבה. בניגוד לשחרן, הקטלן לא יימצא על עצים (בין הקליפה לעץ), אלא בעיקר מתחת לאבנים גדולות וסלעים. בעבר נקרא קטלן עב-זנב אך שם זה שונה לפי החלטה של הוועדה הזואולוגית באקדמיה ללשון העברית לקטלן עב-צבתות, מאחר שזה סימן היכר טוב יותר לזיהוי מבין מיני הקטלנים בארץ. לקטלן זה צבת עבה יותר מרוחב פרק "היד" אליו היא מחוברת. מדיה וקבצים בנושא קטלן עב-צבתות בוויקישיתוף קטלן עב-צבתות, באתר NCBI (באנגלית) קטלן עב-צבתות, בבסיס הנתונים ARKive (באנגלית) קטלן עב-צבתות, באתר GBIF (באנגלית) תצפית בקטלן עב זנב באתר עמותת מן השדה קטלן עב-צבתות במילון בעלי חיים: עכבישנים (תשע"ט), 2019, באתר האקדמיה ללשון העברית יש להם שם: הכירו את קְטַן-רֶגֶל מְנֻמְנָם ובַּרְדָּסוֹן באתר ynet
קריד 2

קריד 2 (באנגלית: Creed II) הוא סרט קולנוע אמריקאי מסוגת דרמת ספורט משנת 2018, בבימויו של סטיבן קאפל ג'וניור על פי תסריט שכתב סילבסטר סטאלון יחד עם ג'ואל טיילורן. בסרט חוזרים לככב מייקל בי. ג'ורדן, סילבסטר סטאלון, טסה תומפסון ופלישיה רשאד. כמו כן מככבים גם דולף לונדגרן, ווד האריס, ראסל הורנסבי, אנדריי ווארד, בריג'יט נילסן, מיילו ונטימיליה והמתאגרפים איוונדר הוליפילד ושוגר ריי לאונרד. הסרט הוא השמיני בזיכיון סרטי רוקי, אך מהווה גם ספין אוף מהסדרה המקורית וסרט המשך לקריד. בשנת 1985, מתאגרף סוֹבְיֶטִי בשם איוון דראגו (דולף לונדגרן) הורג את המתאגרף ואלוף כבד-משקל לשעבר בשם אפולו קריד, שהיה באותו עת מאמנו של רוקי, ונלחם בדראגו בקרב ראווה בלאס וגאס, מה שהיה אמור להיות קרב חובבים התפתח לקרב מהלומות אכזרי מצד דראגו שגרם למותו של קריד. באותה שנה, רוקי בלבואה (סילבסטר סטאלון) הביס את איוון דראגו בקרב אגרוף חג המולד שנערך בברית המועצות. כעבור 33 שנה, בנו של אפולו קריד, אדוניס (מייקל בי. ג'ורדן), בעזרת אימוניו ועצותיו של רוקי, משתוקק לנקום את מות אביו כשהוא נלחם מול בנו של דראגו, ויקטור (פלוריאן מונטינו). מייקל בי. ג'ורדן - אדוניס "דוני" קריד סילבסטר סטאלון - רוקי בלבואה טסה תומפסון - ביאנקה טיילור דולף לונדגרן - אייוון דראגו פלוריאן מונטינו - ויקטור דראגו ווד האריס - טוני "דוק הקטן" אוורס ראסל הורנסבי - באדי מארסל אנדריי ווארד - דני "הפעלולן" ווילר פלישיה רשאד - מארי אן קריד בריג'יט נילסן - לודמילה דראגו מיילו ונטימיליה - רוברט בלבואה ג'וניור, בנו של רוקי ג'ייקוב "סטיץ'" דוראן - עצמו רוי ג'ונס ג'וניור - עצמו מייקל באפר - עצמו איוונדר הוליפילד - עצמו שוגר ריי לאונרד - עצמו אתר האינטרנט הרשמי של קריד 2 קריד 2, ברשת החברתית אקס (טוויטר) "קריד 2", במסד הנתונים הקולנועיים IMDb (באנגלית) "קריד 2", באתר נטפליקס "קריד 2", באתר AllMovie (באנגלית) "קריד 2", באתר Rotten Tomatoes (באנגלית) "קריד 2", באתר Box Office Mojo (באנגלית) "קריד 2", באתר Metacritic (באנגלית) "קריד 2", במסד הנתונים הקולנועיים KinoPoisk (ברוסית) ביקורות: ארז דבורה, ביקורת סרט - "קריד 2": זה לא סרט איגרוף, באתר ynet, 25 בנובמבר 2018 אבנר שביט‏, "קריד 2": רק המעריצים ייהנו, אבל הם ייהנו בטירוף, באתר וואלה, 25 בנובמבר 2018
ליאור ספרנדאו

ליאור ספרנדאו (נולד ב-4 בספטמבר 1987 בכפר סבא) הוא צלם ויוצר דוקומנטרי ישראלי עצמאי, ומייסד עמותת שניתה, שהיה מועמד לפרס אמי. ספרנדאו התחיל את דרכו כצלם מיד עם שחרורו מצה"ל. עבודתו הראשונה כצלם וידאו הייתה ב-2009 עבור רשת החדשות האמריקאית סי.בי.אן. ב-2012, סיים ספרנדאו את תפקידו כמנהל הפקה ארצי במשרדי הערוץ בירושלים. בין השנים 2013–2016 הצטרף ספרנדאו לצוות התעודה של רשת סי.בי.אן כצלם ראשי ומפיק. כחלק מעבודתו, צילם והפיק סרטי תעודה על ההיסטוריה היהודית והנוצרית, והארכאולוגיה בישראל, אירופה ובמזרח התיכון. במקביל לעבודתו, התחיל ספרנדאו לצלם סדרת סרטוני רשת בשם People Of. הסדרה בנויה מקליפים דוקומנטריים קצרים המציגים את קשייהן של אוכלוסיות מושתקות. בשנת 2019 ייסד ליאור את עמותת שניתה ביחד עם שירי שם-טוב, הפועלת למען ילדים מעוטי יכולת באוגנדה. בשנת 2014, היה ספרנדאו מועמד לפרס אמי על הישג יוצא דופן כצלם יחיד עבור הסרט התיעודי Made in Israel. בשנת 2015, יצא לאור הסרטון שלו People of Nowhere שזכה לתשואות ופרסים רבים. הסרטון שודר בערוץ נשיונל ג'יאוגרפיק והוכתר כ-Vimeo Staff Pick. כמו כן, הסרטון זכה בקטגוריית הצילום הטוב ביותר בפסטיבל New York Indie Film Festival. אתר האינטרנט הרשמי של ליאור ספרנדאו ליאור ספרנדאו, במסד הנתונים הקולנועיים IMDb (באנגלית) יובל בגנו, ‏סיפורם של שלושה אנשים שמעניקים משמעות חדשה למושג "הישראלי היפה", באתר מעריב אונליין, 6 באפריל 2023 נאוה מרקו, ‏צייד לבקנים: כך נראים החיים בצל הסכנה, באתר ‏מאקו‏, 2 בספטמבר 2018 אורן נהרי‏, הצלם שמנציח לבקנים באפריקה ואנשים בעת רעידת אדמה, באתר וואלה, 7 בספטמבר 2018 איילת שני, "בקצוות הנואשים האלה של העולם, אין למי לצעוק", באתר הארץ, 17 בנובמבר 2021 Syrian Refugees: A Human Crisis Revealed, National Geographic, ‏24.12.2015 (ארכיון) People of Nowhere, Vimeo People of Drought, Vimeo Quake's Destruction in Mexico (top photo), CNN, ‏2017 A Look Inside Ethiopia's Falash Mura Community, National Geographic, ‏8.7.2017 Saving the Dead Sea From Sink Holes, YouTube, ‏16.8.2017 החבר אשל, באתר תאגיד השידור "כאן", ‏14.4.2018 A Journey Through Lalibela, Ethiopia, passionpassport, ‏17.5.2018 CBN Receives Five Emmy Award Nominations, CBN News, ‏9.8.2014 יובל בגנו, ‏סיפורם של שלושה אנשים שמעניקים משמעות חדשה למושג "הישראלי היפה", באתר מעריב אונליין, 6 באפריל 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליאור ספרנדאו".
עביד שחום

עַבְיָד שחום (שם מדעי: Scorpio maurus fuscus) המכונה גם עביד כושי ולעיתים זרחיה הוא תת-מין של עביד צפון אפריקאי. שמו נגזר מהלחם המילים "עב" ו-"יד", על שום צבתותיו העבות. גודל פרט בוגר נע בין 6 ל-7 סנטימטרים בממוצע. לעביד השחום כמה וריאציות צבע באזורים שונים בישראל (לא כולל העביד הצהוב הנחשב לתת-מין נפרד). הוא נפוץ במרכז ישראל וצפונה, וארסו אינו מסוכן לאדם - למעט אלו הסובלים מאלרגיה לארס זה. עקיצתו של עקרב זה אינה כואבת יותר מכדי עקיצת דבורה. עקרב זה משמש חובבי טבע רבים בתחום התצפיות והגידול. העביד השחום מצוי באזורים הצפוניים של ארץ ישראל, ובחלקים ממרכזה, בשדות, יערות ואזורים זרועי אבנים וצמחייה. תת-מין זה הוא אחד משני העקרבים היחידים בארץ ישראל החי במחילות קבועות: עומק המחילה נע בין 15 ל-30 סנטימטרים, בהתאם לתנאים השוררים באדמה, ולעומק המחילה אין התחשבות בסוג הקרקע. המחילה מתחילה בחפירה אופקית, ולאחר מכן יורדת בזווית חדה מטה. בדרך כלל, אם המחילה נחפרה תחת אבן והעקרב נמצא מתחתיה מספיקה תזוזה קלה שבקלות והעקרב יצלול באותו הרגע לתחתית מחילתו. בגבור עליו הרעב, הוא ממתין בפתח מחילתו לחרק תועה. הוא נחשב לעקרב עצלן שכמעט ואינו יוצא מפתח מחילתו, למעט בלילה. אם כי פרטים משוטטים נצפים מפעם לפעם. אם החרק עבר רחוק מכדי הושטת צבת, בדרך כלל העקרב לא ירדוף אחריו גם אם הדבר יעלה בעוד יום או יומיים של צפייה. תת-מין נוסף, עביד צהוב נפוץ בדרום הארץ ובאזוריה המדבריים. עביד צהוב העביד הכושי - מאמר מאת דוד דוד(הקישור אינו פעיל)
הארמייה ה-43 (ברית המועצות)

הארמייה ה-43 (ברוסית: армия ‏я‏-43) הייתה ארמייה של הצבא האדום שלחמה במלחמת העולם השנייה. היחידה הוקמה ביולי 1941 על בסיס היחידות שהיו בעתודה. יחידות הארמייה ה-43 לקחו חלק פעיל בבלימת המתקפה הגרמנית לכיוון מוסקבה. באזור העיר ילניה כותרו יחידות הארמייה ה-28. לוחמים שהצליחו לפרוץ את המצור שולבו בארמייה ה-43. יחידות הארמייה השתתפו בקרב מוסקבה לרבות מתקפת הנגד הסובייטית. בתחילת 1942 הארמייה ה-43 לחמה במרחב רז'ב. היא ניסתה לפרוץ מצור בו הייתה נמצאת הארמייה ה-33 אך ללא הצלחה. בסוף אוקטובר 1943 היא נכללה בכוחות של החזית הבלטית הראשונה. היא נכנסה לשטח בלארוס הסובייטית והשתתפה בשחרור העיר ויטבסק. לאחר מכך היא הופנתה צפון-מערבה לשטח לטביה הסובייטית. לאחר שחרור ריגה מכוחות של ורמאכט יחידות הארמייה ה-43 נכנסו לליטא הסובייטית החלו בהתקדמות לכיוון קלייפדה. באפריל 1945 היחידות הועברו לטובת השתתפות במבצע פרוסיה המזרחית. לאחר סיום המבצע, יחידות הארמייה ה-43 הועברו לעתודה. בקיץ 1946 ארמייה ה-43 פורקה. איוואן זכרקין (אוגוסט 1941) פאבל קורוצ'קין (אוגוסט 1941) דמיטרי סלזניוב (אוגוסט 1941 - ספטמבר 1941) איוואן בוגדנוב (ספטמבר 1941) פיוטר סובניקוב (ספטמבר 1941 - אוקטובר 1941) סטפן אקימוב (אוקטובר 1941) קונסטנטין גולובב (אוקטובר 1941 - מאי 1944) אפנסי בלובורודוב (מאי 1944 - מאי 1946) הארמייה ה-43 באתר samsv (ברוסית)
הארמייה ה-44 (ברית המועצות)

הארמייה ה-44 (ברוסית: армия ‏я‏-44) הייתה ארמייה של הצבא האדום שלחמה במלחמת העולם השנייה. היחידה הוקמה ביולי 1941 על בסיס היחידות שהיו בשטח פיקוד צבאי "עבר הקווקז". באוגוסט-ספטמבר 1941 היא השתתפה בפלישה הבריטית-סובייטית לאיראן. לאחר סיום המבצע היא לקחה חלק בקרב קרץ', אך המטרה העיקרית של שחרור חצי האי קרים לרבות סבסטופול לא הושגה. במהלך שנת 1943 יחידות הארמייה ה-44 לחמו במרחב דונבס ורוסטוב על דון. בספטמבר 1943 הם שחררו את העיר מריאופול. בנובמבר 1944 מפקד הארמייה השתתף בסיור שטח. הוא לא התייחס למפקדים זוטרים בשטח ובטעות נכנס לשטח שהיה באותה התקופה בשליטת הורמאכט. הם נכנסו למארב ורוב משתתפי הסיור נהרגו. כתוצאה מכך, יוסיף סטלין קיבל החלטה על פירוק הארמייה. אלכסנדר חדייב (אוגוסט 1941 - דצמבר 1941) אלכסיי פרבושין (דצמבר 1941 - ינואר 1942) איוואן דדיצ'ב (ינואר 1942) - לאור כשלים בפיקוד נעצר סרפים רוז'דסטבנסקי (ינואר 1942 - פברואר 1942) סטפן צ'רניאק (פברואר 1942 - מאי 1942) - לאור אי-צלחת בקרב קרץ' הואר בדרגה איוואן פטרוב (אוגוסט 1942 - אוקטובר 1942) קונדרט מלניק (אוקטובר 1942) וסילי חומנקו (נובמבר 1942 - נובמבר 1943) הארמייה ה-44 באתר samsv (ברוסית)
11 בספטמבר (סרט)

11 בספטמבר הוא סרט דרמה אמריקאי שבויים על ידי מרטין גויגוי ונכתב על ידי גויגוי וסטיבן גולביוסקי. הסרט מבוסס על סיפור אמיתי, שמתרחש במהלך פיגועי 11 בספטמבר במרכז הסחר העולמי בניו יורק. בסרט מככבים צ'ארלי שין, וופי גולדברג, ג'ינה גרשון, לואיס גוזמן וז'קלין ביסט, והוא שוחרר ברחבי העולם ב-8 בספטמבר 2017. בבוקר של 11 בספטמבר 2001, שליח אופניים שר לביתו "יום הולדת שמח", איש עסקים מיליארדר מנהל עם אשתו ויכוח גירושין, איש תחזוקה מתחיל את היום שלו, ובחורה צעירה מחליטה שהיא נפרדת מה"שוגר דדי" שלה. כאשר המטוס הראשון פוגע במרכז הסחר העולמי, חמשת נוסעי המעלית האלה מוצאים את עצמם לכודים. הם נאלצים להתאחד, ונלחמים כנגד כל הסיכויים כדי לברוח לפני התמוטטות הבניין הבלתי נמנעת שהולכת להתרחש. צ'ארלי שין – ג'פרי קייג' וופי גולדברג – מטזי ג'ינה גרשון – איב לואיס גוזמן – אדי ווד האריס – מייקל אולגה פונדה – טינה ז'קלין ביסט – דיאן ברוס דוידסון – מונוהאן פאונה א. צ'יימברס – הולי צילומי הסרט התקיימו באמצע שנת 2016 באולפנים בלונג ביץ' שבקליפורניה. הסרט נקטל בחריפות על ידי המבקרים. באתר Rotten Tomatoes, הסרט קיבל דירוג מאומת של 11% על בסיס תשע ביקורות, עם דירוג ממוצע של 2.6 מתוך 10. ב-Metacritic, הסרט קיבל ציון משוקלל של 20 מתוך 100, בהתבסס על ארבעה מבקרים. קימבר מאיירס בלוס אנג'לס טיימס העניקה לסרט ביקורת שלילית. טיסה 93 (סרט) מגדלי התאומים (סרט) "11 בספטמבר", במסד הנתונים הקולנועיים IMDb (באנגלית) "11 בספטמבר", באתר AllMovie (באנגלית) "11 בספטמבר", באתר Rotten Tomatoes (באנגלית) "11 בספטמבר", באתר Box Office Mojo (באנגלית) "11 בספטמבר", במסד הנתונים הקולנועיים KinoPoisk (ברוסית)
חנק משריץ

חַנָּק משריץ (שם מדעי: Eryx jaculus) הוא מין נחש ממשפחת החנקיים, המאופיינת בקטילת טרפה על ידי חניקה ולא באמצעות ארס. החנק המשריץ הוא הנציג היחיד בארץ ישראל ממשפחה זו. מין זה של נחש הוא ייחודי בארץ: זהו הנחש היחיד בישראל ללא ארס כלל. בנוסף זהו הנחש היחיד שמשריץ ולדות חיים ולא מטיל ביצים, ומכאן גם שמו. כל השרצה כוללת 3–15 שרצים. זהו נחש עבה ומגושם, בעל גוף כבד, אורך גופו הוא כ-80 ס"מ. זנבו קצר ודמוי גדם. צבעו עשוי להיות אפרפר, שזוף, חום, או אדמדם, עם כתמים או פסים כהים לא מסודרים על גבו. עיניו קטנות ובעלות אישונים מאונכים. לעיתים קרובות באזור הראש יש דפוס של פס כהה הנמשך מן העין לפינת הפה. בעולם, תפוצתו של החנק המשריץ היא במזרח אירופה, בקווקז, במזרח התיכון ובאפריקה. בספטמבר 2014 התגלה מחדש הנחש ברומניה לאחר 77 שנים שבהן הוא הוכרז כמין שנכחד מרומניה. בסוף 2015 התגלה מחדש ליד ליקאטה, בחוף הדרומי של סיציליה, לאחר שלא נרשמה תצפית רשמית שלו באיטליה במשך שמונים שנה. בישראל הוא נפוץ באזורי אקלים ים-תיכוני מהחרמון ועד המדבר. חנק משריץ מזהה את טרפו באמצעות איברי חישה הרגישים לחום, המצויים לצידי ראשו. הוא מתחפר בחול ואורב לטרפו, או מחפש אחר טרף באופן פעיל. הוא ניזון ממכרסמים קטנים ולטאות. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 148-150 מדיה וקבצים בנושא חנק משריץ בוויקישיתוף חנק משריץ, באתר ITIS (באנגלית) חנק משריץ, באתר NCBI (באנגלית) חנק משריץ, באתר האנציקלופדיה של החיים (באנגלית) חנק משריץ, באתר GBIF (באנגלית) חנק משריץ באתר עמותת "מן השדה" חנק משריץ באתר הרשימה האדומה של IUCN חנק משריץ, באתר lib.cet.ac.il משפחה: חנקיים, באתר lifesci.tau.ac.il ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
אוקוולי רואץ'

אוקוולי רואץ' (באנגלית: Ukweli Roach; נולד ב-22 בספטמבר 1986) הוא שחקן אנגלי הידוע בעיקר מהופעתו בתפקיד הפסיכיאטר ד"ר רוברט בורדן בסדרת הטלוויזיה האמריקאית "שטח מת". רואץ' נולד בעיר דרבי שבדרבישייר באנגליה. בקולנוע שיחק בסרטים "ונוס והשמש", "StreetDance 3D", "רומיאו ויוליה" של השייקספיר גלוב, ו-"StreetDance: The Moves, One Day". בטלוויזיה הופיע בסדרות כגון "Eternal Law", "מונרו", "סטרלינגס", "Drifters", "הגלימה", "גרנטצ'סטר", "The Royals" ו"עלילות דיקנס". הוא שיחק בתפקיד ראשי בסדרה "שטח מת" בדמות פסיכיאטר של ה-FBI ד"ר רוברט בורדן. ב-2018 הצטרף רואץ' לעונה השלישית של הסדרה "אנושיים" בתפקיד אנאטול. אוקוולי רואץ', ברשת החברתית אקס (טוויטר) אוקוולי רואץ', במסד הנתונים הקולנועיים IMDb (באנגלית) אוקוולי רואץ', באתר AllMovie (באנגלית) אוקוולי רואץ', באתר Rotten Tomatoes (באנגלית) אוקוולי רואץ', במסד הנתונים הקולנועיים KinoPoisk (ברוסית) "Ukweli Roach – interview, Breakin' Convention 2014". Afridiziak Theatre News. Gabriel Tate, ‏Immigration, terrorism... Humans must keep it simple to stay the course - review, The Telegraph, 31 May 2018
נמל התעופה מינרלנייה וודי

נמל התעופה מינרלנייה וודי (ברוסית: Аэропорт Минеральные Воды) הוא נמל תעופה בינלאומי הממוקם כ-4 ק"מ מערבה מהעיר מינרלנייה וודי שבמחוז סטברופול, רוסיה. ב-22 ביוני 2014 החלה חברת התעופה טראנסאארו להפעיל טיסות ממוסקבה אל נמל התעופה באמצעות בואינג 747-400. חברת התעופה הפעילה את המטוס לנמל התעופה בימי ראשון בעונת השיא, כאשר המטוס נושא 522 נוסעים לכל היותר. עד לתאריך זה, מטוס הבואינג 747-400 היה המטוס הגדול ביותר שפעל בנמל. אורל איירליינס מפעילה טיסה שבועית בין הנמל לתל אביב - בן-גוריון. UTair מפעילה קו בין הנמל לתל אביב החל מ-3 בדצמבר 2018, בתדירות של שתי טיסות שבועיות. מדיה וקבצים בנושא נמל התעופה מינרלנייה וודי בוויקישיתוף אתר האינטרנט הרשמי של נמל התעופה מינרלנייה וודי (ברוסית) "Международный аэропорт Минеральные Воды подводит итоги 2018 года". ארכיון מ-2019-01-19. נבדק ב-2019-02-14. Statisics. "Аэропорт Минвод увеличил пассажиропоток на 27% в 2017 году". tourism.interfax.ru. 2018, UBM (UK) Ltd. "UTair adds Mineralnye Vody – Tel Aviv service from late-Nov 2018". Routesonline (באנגלית בריטית). נבדק ב-2018-11-16.{{cite news}}: תחזוקה - ציטוט: numeric names: authors list (link)
הארמייה ה-45 (ברית המועצות)

הארמייה ה-45 (ברוסית: армия ‏я‏-45) הייתה ארמייה של הצבא האדום שלחמה במלחמת העולם השנייה. היחידה הוקמה ביולי 1941 על בסיס היחידות שהיו בפיקוד צבאי "עבר הקווקז". באוגוסט-ספטמבר 1941 היא השתתפה בפלישה הבריטית-סובייטית לאיראן. לאחר סיום המבצע היא הוצבה בגבול עם טורקיה והייתה מופקדת על הגנת הגבול. חלק מהיחידות של הארמייה נותרו באיראן. במחצית השנייה של שנת 1945 הארמייה פורקה. קונסטנטין ברונוב (יולי 1941 - אוקטובר 1941) אנדריי חריטונוב (אוקטובר 1941 - דצמבר 1941) וסילי נוביקוב (דצמבר 1941 - אפריל 1942) פיודור רמזוב (אפריל 1942 - מאי 1945) הארמייה ה-45 באתר samsv (ברוסית)